APROBACIÓN DEFINITIVA DA MODIFICACIÓN DA ORDENANZA FISCAL DA TAXA POLA PRESTACIÓN DO SERVIZO DA ESCOLA INFANTIL 0-3
ADMINISTRACIÓN LOCAL — Municipal — Meis (Ordenanzas e Regulamentos, 01/10/2020)

O Pleno do Concello de Meis, en sesión ordinaria celebrada o día 31 de xullo de 2020, adoptou o acordo de “Aprobación inicial da modificación da Ordenanza fiscal da taxa pola prestación do servizo da escola infantil 0-3 do Concello de Meis”, transcorrido o prazo de exposición ao público e ao non haberse presentado reclamacións durante dito prazo, queda automaticamente elevado a definitivo o Acordo plenario provisional sobre a modificación de “Ordenanza Fiscal Reguladora da taxa pola prestación do servizo da escola infantil 0-3 do Concello de Meis”, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, de conformidade co disposto nos artigos 15 a 27 do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e de acordo co Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes da Consellería de Traballo e Benestar; este Concello establece a taxa pola prestación do servizo da Escola Infantil 0-3 Municipal, que se rexerá pola presente Ordenanza. O feito impoñible o constitúe a prestación do servizo pola asistencia dos menores que previa solicitude dos seus pais ou titores, cumprindo os requisitos legais, sexan admitidos na gardería infantil. Son suxeitos pasivos os/as pais/nais dos nenos e nenas en situación de alta na escola infantil de Meis ou, no seu defecto, os familiares ou titores legais a quen corresponda o exercicio da patria potestade. Os pais ou titores e aquelas persoas que ostentan a representación legal do menor ou solicitasen a matrícula do menor.1.- Prezo da atención educativa As contías a pagar por atención educativa en xornada completa, segundo a renda per cápita mensual da unidade familiar, son as seguintes: Cando un alumno teña solicitada e concedida unha praza en réxime de media xornada, o prezo da atención educativa reducirase nun 50 por cento do prezo que corresponda de acordo coa renda per cápita da unidade familiar.2.- Servizo de comedor O prezo fíxase en 71,76 euros mensuais. Establécese en 30,00 euros/ano e o seu cobro efectuarase xunto coa primeira mensualidade de cada curso escolar.4.- Horario ampliado Para realizar o cálculo das cotas dos usuarios utilizarase a mesma valoración para os matrimonios, parellas de feito ou representantes legais do/a neno/a. Para os efectos da súa aplicación, a renda per cápita mensual da unidade familiar computarase segundo as seguintes regras: A determinación dos membros da unidade familiar realizarase atendendo á situación existente a 31 de decembro do ano a que se refiran os datos económicos a que se refiren as seguintes regras. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. O curso escolar comezará o un de setembro e rematará o 30 de xuño, utilizando os meses de xullo e agosto como reforzadores da aprendizaxe do curso escolar. O neno matriculado estará vinculado á praza durante todo o ano.1.- Segundo as circunstancias da unidade familiar, das cotas resultantes de aplicar as tarifas establecidas realizaranse os seguintes descontos, que non son acumulables entre sí: Enténdese por familia numerosa, aquela que reúna as condicións que determina a lei 40/2003, de 18 de novembro, de protección ás familias numerosas. Para a aplicación dos descontos se terán en conta as circunstancias concorrentes no momento de presentación da solicitude da praza na escola infantil 0-3, que deberán ser previamente xustificadas documentalmente de non coincidir coas circunstancias á data de devengo da declaración do IRPF.2.- Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50%. 3.- Establecese unha bonificación do 100 por cento das cantidades correspondentes á atención educativa nos supostos de matriculación do/a segundo/a fillo/a e sucesivos/as das unidades familiares que conten cun mínimo de dous.1.- Os suxeitos obrigados ao pago non terán a obriga de aboar a cota correspondente á atención educativa e ao servizo de comedor durante os seguintes períodos: En ambos os dous casos a suspensión realizarase de oficio.2.- Os suxeitos obrigados ao pago non terán a obriga de aboar a cota correspondente ao servizo de comedor no seguinte suposto: Non obstante, se a reincorporación se produce con posterioridade ao día 15 do mes, a cota do comedor correspondente ao dito mes reducirase nun 50 por cento. A solicitude de suspensión da cota correspondente a este servizo, xunto coa acreditación documental da circunstancia que a motiva, deberá presentarse ante o órgano correspondente, que resolverá sobre a procedencia da exención. Nos casos de suspensión temporal da cota correspondente ao servizo de comedor, o pagamento correspondente ao mes de reincorporación realizarase no prazo dos dez días naturais seguintes á data de reincorporación. Así mesmo, nos casos en que o órgano competente acorde a non procedencia da suspensión solicitada, o suxeito obrigado deberá ingresar as cotas atrasadas no prazo dos dez días naturais seguintes á notificación da resolución denegatoria. Devéngase a taxa e nace a obriga de contribuír cando se resolva favorablemente a solicitude de prestación do servizo. O abono das cotas polo servizo de gardería e os servizos complementarios realizarase mensualmente, en todo caso nos dez primeiros días do mes corrente, mediante ingreso das cantidades debidas polo mes de referencia nas entidades financeiras colaboradoras e que se indicarán expresamente polos servizos económicos municipais. No caso de que o ingreso no centro se produza con posterioridade ao primeiro día do mes, a cota correspondente a dito mes ingresarase nos dez días naturais seguintes a data do ingreso. No caso de utilizar o servizo de comedor por días soltos, realizarase o pago deste servizo coa cota do mes seguinte. A falta de asistencia do neno ou nena ao centro non supón redución nin exención da contía namentres non se formaliza a correspondente baixa. A tal efecto, por medio do informe do Director/a do centro, que en todo caso deberá ser remitido á Sra. Alcaldesa-Presidenta, como máximo nos tres primeiros días de cada mes, se indicarán as variacións nos servizos indicados e que afecten ao abono da cota total mensual por neno/a. O informe estará a disposición dos suxeitos tributarios aos efectos de alegacións ou reclamacións sobre os datos nel incluídos. A forma de cobro preferente será a domiciliación bancaria, debendo os interesados facilitar os seus datos bancarios (CCC) no momento de tramitar a solicitude de alta ou ingreso no centro infantil. No caso de que se produciran devolucións sobre os listados cobratorios xirados a entidade financeira, a persoa interesada asumirá a cota ordinaria devolta xunto cos custos financeiros derivados da devolución. Sen prexuízo do inicio do procedemento de prema, a falta de pagamento de dúas mensualidades consecutivas ou tres alternas orixinará a perda ao dereito da praza e se procederá a dar de baixa de oficio ao menor matriculado. Nesta materia estarase ó disposto na Lei xeral tributaria e na normativa de desenvolvemento. A presente Ordenanza Fiscal entrará en vigor a partir da súa publicación no Boletín Oficial da Provincia, e manterá a súa vixencia ata que non se acorde a súa modificación ou derrogación expresa. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio en o Boletín Oficial da Provincia. A Alcaldesa – Marta Giráldez Barral Asinado electronicamente